*Авар адабияталъул рагьараб дарсил план*

«ХъахIабросулъа МахIмуд»



(1873 – 1919 гг.)

ХIадур гьабуна 6 классалда

авар мацIалъул мугIалим

Рамазанова Х.М

**Тема**: Хъахlабросулъа Махlмуд.

**Мурад**:

l) Цlалдохъабазул кlалзул калам цебетlезаби;

2) Дагъистаналъул адабияталде рокьи бижизаби;

3) Хъахlабросулъа Махlмудил гlумруялъул ва творчествоялъул хlакъалъулъ баян кьей;

4) Махlмудил творчествоялъе халкъалъ кьолеб къиматалъул бицин.

**Дарсие къваригlунел алатал:** интерактивияб доска, шагlирасул тlахьал, гьесул суратазул слайдал, Махlмудил рагlабазда ахlулел кучlдузул диск, халкъиял бакъназул диск, эмблемаби.

**Дарсил тайпа:** комбинированный.

**Дарсил ин:**

*Рокьул кьогlлъи лъараз,*

*Гlищкъул цlа лъураз,*

*Цlуне дир хlурупал*

*Хlарп хутlичlого!*

**Хъ. Махlмуд**

1. **Класс дарсиде хlадур гьаби.**

- Рорчlами лъимал, жакъа буго нилъер гlадатияб гуреб дарс, нилъехъе рачlун руго гьалбал гьезиеги кье рорчlами.

1. **Рокъобе хIалтIи цIехей** (ГIумархIажи Шахтаманов «Халкъалъул ццин»).

**Тlадкъай:** тестазе жавабал рате

1. *Данде кколел рагIаби лъе:*

ЦIакъ рикIкIада, магIарухъ

МегIер буго гIурччинаб,

ГIухьбуз гьанже заманалъ

......... цIар кьун тараб.

1. Рогьел загьирлъарабго,

Зодихъ цIваби сваралго,

Сардилъ сасараб гIурул,

Хъуди кутаклъарабго,

Басрияб гужгатги

Гучал гъужбузде рехун,

Херав ...... рокъоса

КъватIиве вахъунаан.

1. ЗагIалил агьлуялъулъ,

Гьаб росдал гIолохъабалъ

ГIицIго цо чи вукIуна

Чундул чIвазе хьвадулев.

Гьев вукIана цIар арав,

ЦIоралдацин машгьурав,

МугIрузда бис толарев

Тамашаяв чанахъан.

Щив гьев кколев?

1. Гьеб гьитIинаб, рикIкIадаб,

Кьурда мугъ цун бегараб

Росдада цIар букIун буго

....... росуян абун.

1. Гьаб кициялъул магIна баян гьабе:

"Цо чияс бо буцIцIуна,

Цо чияс бо биххула".

Бо буцIцIунев щив, биххулев щив?

1. ГIисинлъималзда гъорлъ

Гьаб росулъ хутIарав чи

Чарамил .........

ГIадан вукIана херав.

1. *Гьаб куплеталъулъ прилагательноял рате. Гьеб росдада цIар щиб?*

Огь, гьаб росу букIараб

Бечедаб ва эркенаб,

Гьоболасе хIурматаб,

Тушманасе кьварараб.

1. БитIараб жаваб бате

Чанхъи ккола:

а) бахIарчи

б) хиянатчи

в) ракIбацIцIадав вас

1. *Гьал рагIаби лъил:*

Дос гIарац – меседалъухъ

Инсул намус бичана,

Чиярав тушманасда

Росулъе нух малъана.

а)ЗагIал б)ГIазиз в) Чанхъи.

1. **Цlияб дарсил тема**.

Жакъасеб дарсил тема лъазе ккани, нужеца цlализе ккола ребус.

**Слайд 1.**

Лъималазда дарсил мурад бицина.

Лъималазда бажаризе ккола:

Дарсил тема бицине.

Махlмудил хlакъалъулъ кьурал суалазе жавабал кьезе.

Махlмудил машгьураб поэмаялда цlар бицине.

Махlмудица хъварал асарал рицине.

**Слайд 2.**

**ЦIалила эпиграфалъе росарал рагlаби.**

- Лъимал, гьал рагlабазул магlна щиб ?

**Cлайд 3.**

**Махlмудил къисмат бухьарал росаби.**

**Слайд 4.**

**Махlмудил ва Хъахlабросдал сурат .**

**Слайд 5.**

**Махlмудил сурат .**

-Лъимал, щиб нужеда лъалеб гьесул хlакъалъулъ?

-Кинал гьесул асарал нужеца цlаларал?

-Лъимал, ракlалде щвезарилин Махlмудил заманалъул шагlирзаби.

**Слайд 6.**

Тlелекьа Этил Гlали, Инхелоса Къурбан,

ЧIикlаса Мухlамад, Кьохъа Мухlамад.

**Слайд 7.**

**Анасил МухIамадил сурат.**

**Биографие**

Магlарулазул гьунар тlокlав шагlир, литератураялда жаниб жиндир цlар меседил хlарпаздалъун хъварав, Махlмуд гьавуна, гьанжесеб Унсоколо районалъул Хъахlабросулъ.Мискинлъиялда ва къварилъиялда жанив гlурав чи вукlана гьев. Гьесул эмен Анасил Мухlамад вукlана рохьоб тlурччи бухlун, Хунзахъ базаралде гьеб бичизе хьвадулев чи. Анасил Мухlамадица вас мадрасалде цlализе кьола. Мутагlиллъиялда уна чанго сон,хlалтlана дибирлъун.Эркенлъи бокьулев Махlмудица дибирлъи гlемер мехалъ гьабичlо. Гьес l4 сон баралдаса гьаруна кучlдул. Хасго цlикlкlараб рокьи кочlоде Махlмудил базабуна Бакьайчlиса Чlанкlаца. Махlмуд гьесул росулъ мутагlиллъун, гьесда цеве цlалулев вукlарал соназ. Мискинлъи букlана цо балагь, кlиабилеб балагьлъун ккана рокьи. Махlмудие l6 сон букlаго йокьана Бекьилъ росулъа бечедав чиясул яс. Абизе бегьула тlолго хъвадарухъанлъиги гьелде гьабунин кочlохъанас ясалъул эбел-эмен мискинчиясул васасе яс кьоларилан кьурун чlана. Муилги Махlмудидехун букlана балъгояб балай, букlаниги нухал къана гьезие кьолбол гlадамаца. Муица рижизаруна Махlмудилъ хlасратал кучlдул. Къобахъанагlан цlикlкlун йокьана Махlмудие Муи. Муи кьуна росасе, гьелъул рос Къебедмухlамад вукlуна Махlмудил гьудул, гьезул вукlана кlиго вас.

**Слайд 8.**

**l9l4сон**

-Кинаб лъугьа – бахъин ккараб историялда жаниб гьаб соналъ?

**l9l4** соналъ Махlмуд Дагъистаналъул рекlаразул полкалда цадахъ Тlоцебесеб дунялалъул рагъда, рагъде уна. Гьесда ракlалда букlана заман гьоркьоб индал ,чияр ракьалда рекlел ругъналги сахлъилилан.

Амма Махlмудида Муи кlоченчlо.

**Слайд 9.**

**Слайд 10.**

**Махlмудица «Марям» поэма хъваялъе ккараб хlужжа.**

Гьеб рагъда вукlаго Махlмуд щун вуго Австриялде,гьениб гlурусаз бергьенлъи босун буго .Цо австрияс гьасда лъун буго ругъун, гьесдаса рецlел босизе унаго австрияв кlанцlун вуго килисаялда жаниве , гьенив гьесда вихьун вуго гьев Мариял сураталда цевеги чlун как балев ,ва жив цlунеян гьарделев. Марияхъ валагьун гьалгъан хутlун гьесги гьелъие как бан буго. Гьесда ракlалде ячlун йиго МУИ.

**Слайд 11.**

**Муи**

Гьас чlвачlого, тlаса лъугьун тун вуго дов австрияв. Рикlкlада Карпатазда бижана бищунго гьайбатаб ва камилаб «Марям» поэмаги.

Дие бокьун буго Хlамзаловас ахlулеб «Марям» кечl нужее биччазе.

**Слайд 12.**

**Слайд-кечl.**

-Нужеда гьаб кечl цебе рагlун букlанищ?

-Лъиде гьабураб кечl кколеб гьеб?

-Щиб нужеда бичlчlараб?

-Лъалаанищ нужеда кечl гьабиялъул хlужжа.

**Слайд** **13.**

**Скульптор Гlали Мухlамадовасул кверзул махщалил хlикмат.**

Скульпторас макьилъ тlубазабулеб буго кlудияв шагlирасул мурад.

**Слайд 14.**

**Кьурулъ нух щвечIеб бис.**

**Слайд 15.**

**МахIмудил хъвай-хъвагIай.**

Гьеб рагъдаса вуссун хадуб Махlмудил лъай-хъвай ккола революционер Махlач Дахадаевасулгун.Махlмудица тlуразарулаан Махlачил тlадкъаял.Махlмуд божулев вукlана революциялъ магlарулазул гlумру ц!илъилилан.

**Слайд 16.**

**Слайд 17.**

**ЦIадаса Хlамзатица гьабураб кечl.**

Машгьурав магlарулазул хъвадарухъан Цl. Хlамзатицаги кьуна Махlудил творчествоялъе кlудияб къимат. Лъималазда цlализабила кечl.

Лъималазухъе кьела карточкаби – текстал Махlмудил хlакъалъулъ абурал рагlаби тlад хъварал .

**Слайд 18.**

**Видео Расул Хlамзатовасул кlалъай.**

**Слайд 19.**

**Махlмудил асарал ингилис мацlалда .**

«Совет адабият» журналалда таржама гьабун бахъун буго Хъахlабросулъа Махlмудил гьал кочlол мухъалги.

**Слайд20.**

**Авар ва гlурус мацlазда.**

**Слайд 21 – 23.**

**Тlахьал.**

**Слайд 24.**

**Правило.**

Дагъистаналъул гlадамазул ва бакlазул хасал цlарал магlарулаз абулеб къагlидаялда хъвала, кlиго рагlудасан гlуцlун ругони,журанги хъвала: Хlажи, Загьид, Махlачхъала, Хъахlабросу, Хlажимухlамад, Гъазимухlамад, Гlалигъалбацl, Кlудиябросу, Тlадинхо, Т!асачlугlли.

**Слайд 25.**

**Махlмудил хоб.**

**Слайд 26.**

**Махlмудил хабада Мария.**

Гьитlинал гьечlо Хъахlабросдал хабал. l950 соназ гьение школалде хlалтlизе ячlун йикlана гlурус яс-Мария.Махlмудил пасихlал кучlдуз асир гьаюна гьей.Щибаб къоялда гьей унаан поэтасул хабаде ва гьелда къвалги бан гlодулаан.

-Кинай гlурусай учительницаялъул хlакъалъулъ нужеца цебе цlалун букlараб? 5 –абилеб классалда Вера Васильевна. Махlачхъалаялда буго, лъимал гlурус учительницаялъе бараб памятник.

**Слайд 27.**

**Рокьул шагlирасул рукъалъул къисмат.**

Махlмудил музей рагьун буго гьев живго гьавураб ва гlураб рокъоб.Гьеб гьабсагlаталдаги дов чlаго вукlараб заманалдаса гьедигlанго хисизабун гьечlо.Гlодоб рагъида тlамураб чlегlраб кагъатги буго .Цояб рокъоб цlунун руго шагlирасул рукlа –рахъиналъул тlагlелал; бусен-къайи, партал –хьит. Кlиабилеб рокъоб гlуцlун буго Махlмудил тlахьазул выставка, гьесул хlакъалъулъ хъварал макъалаби. Гьединго музеялда лъун руго доб заманалъул рукlа-рахъиналда хурхурал тlагlелал.

**Слайд 28.**

**Махlмуд гьудулзабигун**

Гьаниб дие бицине бокьун буго Махlмудил гьудулзабазул. Махlмудил лъикlав гьудул вукlана Игьалиса Мухlамад l9l9соналъ Махlмуд щола Игьаливе. Гьенив вукlарав Даци абулев гьудуласе бокьун букlана Игьалиса Мухlамадил яц ячине, гьесде гьарун рукlуна мацlал Хъахlабросулъа Махlмудиеги бокьун бугин гьей ячинеян. Махlмудица квер кьураб мехалъ Дацица гьесул квер босуларо. Махlмудида гьеб цlакъ квеш букlуна,ва гьесул ццин бахъуна .Махlмуд нахъе ине лъугьиндал гьесда чlаян абула игьалисес. -Виччанте, гьел шагlирзаби цlумахlал жал рукlунилан абула Дацица. Махlмудица гьев къватlиве ахlула живгоги къватlиве уна.Гьесда хадув унев вукlарав Дацихъа игьалисес таманча бахъула ,ва Махlмуд рикlкlкаде ун ватилин хьулалда кьвагьула. Гулла щола Махlмудил гъванщилъ. Игьалиса Магьдилав Анасил Мухlамадица тlаса лъугьун тола.

**Слайд 29.**

**Махlмуд чIвай.**

**Слайд 30.**

**Махlмудил сурат.**

**Слайд 31.**

**Инсулги Махlмудилги суратал.**

**Слайд 32.**

**Архивалдаса баян.**

**Слайд 33.**

**Муил хоб.**

**Слайд 34.**

Дарсил хlасил гьаби.

- Чанабилеб соналъ гьавурав Махlмуд.

-Кинаб росулъ гьавурав Махlмуд?

-Кин хъвалеб гьеб рагlи?

-Лъихъ рокьи ккараб Махlмудил?

**-**Лъицачlварав Махlмуд?

-Лъимал, дарсил эпиграфалде тlад руссинин.

**Слайд 35.**

Рокьул кьогlлъи лъараз,

Гlищкъул цlа лъураз,

Цlуне дир хlурупал

Хlарп хутlичlого.

-Кинаб рокьул кьогlлъи лъараб Хъ. Махlмудида?

-Гlищкъул цlа лъурал щал кколел? (рокьи ккарал МахIмудги Муиги)

**Слайд 36.**

Рефлексия.

-Лъил хlакъалъулъ жакъа дарсида бицараб?

-Цlияб жо щиб лъараб нужеда?

* Нужеца жакъасеб дарсида гьабураб хIалтIуе кинаб къимат лъелеб?
* а)дида кинабго бичIчIана,гьеб материал батIиясда бицине кIола (5 балл)
* б) дида кинабго бичIчIана, амма батIиясда бичIчIизабизе кIоларо(4балл)
* в)тIубан дарс бичIчIизе ккани, дица такрар гьабизе ккола. (3 балл)
* г )дида щибго бичIчIичIо (2 балл)

Дарс бокьарав цIалдохъанас борхе багIараб эмблема.

Къо-мех лъикI.